बीते डेढ़-दो साल के भीतर कश्मीर में एक गंभीर मसला यह भी देखने में आया है कि वहां पाक से आयातित साप्रंदायिक आतंकवाद की शक्ल स्थानीयता में तब्दील हो रही है। जुलाई 2012 में पत्तन में एक मुठभेड़ के बाद मारे गए आतंकवादियों की शिनाख्त हुई तो ये लाशें स्थानीय लड़कांे मोहम्मद इबा्रहिम जांवरी और निसार अहमद की निकलीं थीं। ये दोनों लड़के करीब 20 साल के थे। इस मुठभेड़ ने तय किया कि वादी में दहशतगर्दी की नई नस्ल तैयार की जा रही है। बुरहान भी इसी कड़ी का नया सिरा है। हालांकि राज्य पुलिस एवं खुफिया एजेंसियों को ऐसी आशंकाएं पहले से ही थीं। उन्हें ऐसे संकेत व सबूत लगातार मिल रहे है कि 1989 के बाद जन्मी पीढ़ी जो युवा है,उन्हें आतंकवादी संगठन उग्रवादी बनाने में लगे हैं। यह नस्ल उग्रवाद के गढ़ माने जाने वाले सोपोर,पुलनामा और त्राल में गढ़ी जा रही है। इसे गढ़ने में हिजबुल मुजाहिदीन और लष्करे तैयबा जैसे भारत विरोधी आतंकवादी संगठन लगे हैं। हिजबुल के कमांडर वानी के मारे जाने के बाद ये संकेत मिल सकते हैंं कि इन ताजा दंगों को अंजाम तक पहुंचाने का काम कश्मीर में वजूद में आई नई नस्ल ने किया है। जबकि नब्बे के दशक में कश्मीर के युवाओं ने पूरी तरह दहशतगर्दी को नकार दिया था। हालांकि इक्का-दुक्का युवा आतंकी समूहों को अप्रत्यक्ष सर्मथन देते रहे थे। लेकिन सीधे तौर से उन्होंने गोला-बारूद हाथ में लेकर कोई वारदात नहीं की। लेकिन 2008, 2010 और 2015-2016 के बीच कश्मीर में सेना के खिलाफ जन प्रर्दशनों के दौरान जो पत्थरबाजी हुई हैं, उनमें युवाओं की बड़ी भागीदारी रही है। इस स्थिति का लाभ कश्मीर में सक्रिय आतंकवादी संगठनांे ने उठाया और उन्होंने मृतकों की किशोर संतानों को बरगला कर उग्रवाद की राह पर धकेल दिया। दरअसल आतंकवादी संगठनों की कश्मीर में लगातार बनी रही मौजदूगी इस ताजा सांप्रदायिक हिंसा की जड़ में है। पीडीपी भाजपा गठबंधन की सरकार बनने के बाद, ऐसे आसार लग रहे थे कि घाटी का बहुलतावादी सांस्कृतिक माहौल जीवंत हो जाएगा। हालांकि कुछ पंडितों की वापसी हुई भी है, लेकिन आतंक के समर्थन में जो माहौल बना है और भोले के भक्तों व पंडितों पर जिस तरह से निशाना साधा गया है, उससे लगता है, पंडित कहीं फिर से लौटने न लग जाएं ? इस समस्या को ज्यादातर कश्मीरी लोग हिंदुओं की सुरक्षा से जोड़कर देखते है,जबकि यहां संकट में डोगरे, सिख और लद्दाखी बौद्ध भी हैं।